Britaniyalik 98 yoshli Ada Kiting 80 yoshli o‘g‘li Tom Kitingga g‘amxo‘rlik qilish maqsadida qariyalar uyiga ko‘chib o‘tdi. Ona va o‘g‘il butun umr davomida bir-birlaridan ajralishmagan. Kiting turmush qurmagan. Erkakning aytishicha, onasi hayotidagi eng yaqin odami bo‘lgan. Bir yil avval o‘g‘il unga qo‘shimcha parvarish zarur bo‘lgani sababli qariyalar uyiga ko‘chib o‘tgan. Ona boshqa shahardagi o‘g‘li yoniga har kuni borishga qiynalib, oxir-oqibat uning yoniga ko‘chib o‘tishga qaror qilgan. Erkakning aytishicha, u shunday yoshida ham onasining ko‘rsatmalarisiz hech narsa qila olmaydi. Tomning aytishicha, onasi unga hali ham tarbiya beradi. “Gohida u “O‘zingni yaxshi tut” deydi. U menga yaxshi qaraydi”, deb aytgan qariya Tom.